Na podlagi 14., 14.g, 17., 36., 37., 51., 57., 58., 61., 79., 101., 102., 124., 152., 207., 255.e, 255.f, 255.l, 255.v, 266., 266.f, 297. in 358. člena Zakona o davčnem postopku (Uradni list RS, št. [13/11](http://www.uradni-list.si/1/objava.jsp?sop=2011-01-0553) – uradno prečiščeno besedilo, [32/12](http://www.uradni-list.si/1/objava.jsp?sop=2012-01-1402), [94/12](http://www.uradni-list.si/1/objava.jsp?sop=2012-01-3643), [101/13](http://www.uradni-list.si/1/objava.jsp?sop=2013-01-3676) – ZDavNepr, [111/13](http://www.uradni-list.si/1/objava.jsp?sop=2013-01-4127), [25/14](http://www.uradni-list.si/1/objava.jsp?sop=2014-01-0961) – ZFU, [40/14](http://www.uradni-list.si/1/objava.jsp?sop=2014-01-1619) – ZIN-B, [90/14](http://www.uradni-list.si/1/objava.jsp?sop=2014-01-3647), [91/15](http://www.uradni-list.si/1/objava.jsp?sop=2015-01-3571), [63/16](http://www.uradni-list.si/1/objava.jsp?sop=2016-01-2685), 69/17, 13/18 – ZJF-H, 36/19 in 66/19) izdaja minister za finance

**P R A V I L N I K**

**o spremembah in dopolnitvah Pravilnika o izvajanju Zakona o davčnem postopku**

1. **člen**

V Pravilniku o izvajanju Zakona o davčnem postopku (Uradni list RS, št. 141/06, 46/07, 102/07, 28/09, 101/11, 24/12, 32/12 – ZDavP-2E, 19/13, 45/14, 97/14, 39/15, 40/16, 85/16, 30/17, 37/18, 43/19 in 80/19) se v četrtem odstavku 29. člena besedilo »z davčnim zavezancem živijo v skupnem gospodinjstvu« nadomesti z besedilom »imajo po predpisih o prijavi prebivališča prijavljeno isto stalno prebivališče kot davčni zavezanec«.

1. **člen**

Za 85.b členom se doda novo III.B poglavje, ki se glasi: »III.B Izvajanje pravil za poročanje o čezmejnih aranžmajih na podlagi III.C dela ZDavP-2«.

Dodajo se novi 85.c, 85.č, 85.d, 85.e, 85.f, 85.g, 85.h in 85.i člen, ki se glasijo:

»85.c člen

(način poročanja o čezmejnih aranžmajih, o katerih se poroča)

(1) Posrednik, drug posrednik ali zadevni davčni zavezanec (v nadaljnjem besedilu: poročevalec) podatke o čezmejnem aranžmaju, o katerem se poroča, sporoči z vnosom podatkov v Obrazec za poročanje podatkov o čezmejnih aranžmajih, o katerih se poroča, preko portala e-Davki.

(2) Obrazec iz prejšnjega odstavka se izpolni v skladu z navodilom, ki je Priloga 22 tega pravilnika in je njegov sestavni del.

85.č člen

(referenčna številka čezmejnega aranžmaja, o katerem se poroča)

(1) Generalni finančni urad Finančne uprave Republike Slovenije (v nadaljnjem besedilu: FURS GFU) ob prvem poročanju podatkov o čezmejnem aranžmaju, o katerem se poroča (nov aranžma), aranžmaju dodeli referenčno številko, ki je enolična identifikacijska številka aranžmaja (v nadaljnjem besedilu: Arrangement ID).

(2) Če je podatke o istem čezmejnem aranžmaju, o katerem se poroča, dolžan poročati več kot en posrednik ali zadevni davčni zavezanec, je dodeljeno Arrangement ID ter povzetek vsebine (v nadaljnjem besedilu: Summary) poročevalec nemudoma dolžan sporočiti ostalim posrednikom in zadevnim davčnim zavezancem, ki sodelujejo v aranžmaju.

(3) Poročevalec ob vsakokratnem poročanju o zadevnem čezmejnem aranžmaju, o katerem se poroča (v nadaljnjem besedilu: razkritje), sporoči tudi dodeljeno Arrangement ID.

85.d člen

(referenčna številka razkritja)

(1) FURS GFU ob vsakem poročanju razkritja podatkov, ki so del čezmejnega aranžmaja, o katerem se poroča, razkritju dodeli referenčno številko, ki je enolična identifikacijska številka razkritja (v nadaljnjem besedilu: Disclosure ID).

(2) Če je podatke o istem čezmejnem aranžmaju, o katerem se poroča, dolžan poročati več kot en posrednik ali zadevni davčni zavezanec, je dodeljeno Disclosure ID poročevalec nemudoma dolžan sporočiti ostalim posrednikom in zadevnim davčnim zavezancem, ki sodelujejo v aranžmaju.

85.e člen

(potrdilo o poročanju podatkov)

Šteje se, da je poročevalec uspešno poročal podatke, ko FURS GFU potrdi prejete podatke (validacija) in poročevalec prejme potrdilo o uspešni oddaji poročila.

85.f člen

(obvestilo o neuspešni izmenjavi podatkov)

(1) Podatki o čezmejnih aranžmajih, o katerih se poroča, so uspešno avtomatično izmenjani, ko FURS GFU podatke pošlje v osrednjo podatkovno zbirko.

(2) V primeru neuspešne avtomatične izmenjave podatkov FURS GFU o tem obvesti poročevalca, ki podatke o čezmejnem aranžmaju, o katerem se poroča, in za katere je s strani FURS GFU prejel obvestilo, da niso bili uspešno poslani v osrednjo podatkovno zbirko, najkasneje v roku petih dni popravi in ponovno poroča prvotno posredovane podatke o čezmejnem aranžmaju, o katerem se poroča.

85.g člen

(poročanje zadevnega davčnega zavezanca)

(1) Kadar podatke o čezmejnem aranžmaju, o katerem se poroča, poroča zadevni davčni zavezanec, je dolžan o uporabi poročati prvo leto, ko začne uporabljati čezmejni aranžma, o katerem se poroča, ter vsako nadaljnje leto, v katerem ga uporablja.

(2) Zadevni davčni zavezanec podatke sporoči najkasneje v treh mesecih po koncu koledarskega leta, v katerem je začel uporabljati čezmejni aranžma, o katerem se poroča in v katerem je bila pridobljena davčna ugodnost ali pričakovani učinek aranžmaja.

(3) Podatki se poročajo v novem poročilu o razkritju, ki se navezuje na obstoječi aranžma z veljavno Arrangement ID.

85.h člen

 (dokazila, da so bili podatki o čezmejnem aranžmaju, o katerem se poroča, že poročani)

(1) Poročevalec je oproščen poročanja v Republiki Sloveniji, če lahko s pisnim dokazilom dokaže, da so bili istovrstni podatki o čezmejnem aranžmaju, o katerem se poroča, že poročani v drugi državi članici EU, ali da so bili ti poročani s strani drugega poročevalca.

(2) Kot pisno dokazilo iz prejšnjega odstavka se štejejo: veljavna identifikacijska številka aranžmaja (Arrangement ID), identifikacijska številka razkritja (Disclosure ID) in povzetek vsebine (Summary) čezmejnega aranžmaja, o katerem se poroča.

85.i člen

 (poročanje o tržnih aranžmajih)

Prvo poročilo o razkritju podatkov, ki se opravi v povezavi s tržnim aranžmajem, se šteje kot prvo poročanje, vsa naslednja poročanja, povezana s tem aranžmajem se štejejo kot redna poročila.

1. **člen**

V Prilogi 21 se v delu navodila z naslovom »1.3 TELO SPOROČILA« v Preglednici 2 druga vrstica spremeni tako, da se glasi:

|  |  |  |  |
| --- | --- | --- | --- |
| Poročevalec*(Reporting Entity)* | Subjekt*(Entity)* | Element vsebuje identifikacijske podatke poročevalca. Vpišejo se elementi sklopa »Subjekt« (Organisation\_Party), ki so navedeni v preglednici 6. | Obvezen |
| Ime MNE skupine *(NameMNEGroup)* | Z največ 200 znaki se vpiše naziv mednarodne sku pine podjetij, po katerem je mednarodna skupina podjetij v splošnem znana. | Obvezen |
| Vloga pri poročanju*(ReportingRole)* | Element opredeljuje vlogo poročevalca pri CbC poročanju. Vpiše se ena izmed vrednosti:* »CBC701« - krovno matično podjetje;
* »CBC702« - nadomestno matično podjetje;
* »CBC703« - oseba v sestavi v skladu z oddelkom II Priloge III Direktive 2016/881/EU;
* »CBC704 - oseba v sestavi v skladu z oddelkom II Priloge III Direktive 2016/881/EU, z nepopolnimi informacijami za pripravo CbC poročila.
 | Obvezen |
| Obdobje poročanja *(ReportingPeriod)* | Element vsebuje podatek o začetku in koncu poslovnega leta mednarodne skupine podjetij, za katerega se izpolnjuje CbC poročilo. V element Začetek poslovnega leta (StartDate) se v obliki LLLL-MM-DD vpiše začetni dan poslovnega leta skupine. V element Konec poslovnega leta (EndDate) se v obliki LLLL-MM-DD vpiše končni dan poslovnega leta skupine. | Obvezen |
| Podrobni opis zapisa*(Doc SpecType)* | Vpišejo se elementi, ki so navedeni v preglednici 7. | Obvezen |

V Preglednici 5 se druga vrstica spremeni tako, da se glasi:

|  |  |  |  |
| --- | --- | --- | --- |
| ConstEntity | Oseba v sestavi | Element vsebuje identifikacijske podatke osebe v sestavi. Vpišejo se elementi Sklopa »Subjekt«, ki so navedeni v preglednici 6. | Obvezen |
| Vloga (Role) | Element omogoča določitev poročevalca oziroma krovnega matičnega podjetja znotraj mednarodne skupine podjetij oziroma med osebami v sestavi navedenimi v CbC poročilu. Možne vrednosti so:* »CBC801« - Krovno matično podjetje;
* »CBC802« - Poročevalec;
* »CBC803« - Oboje (Krovno matično podjetje in Poročevalec)«.
 | Obvezen |

1. **člen**

Ta pravilnik začne veljati petnajsti dan po objavi v Uradnem listu Republike Slovenije.

Št. IPP 007- 267/2020

Ljubljana, dne

EVA 2020-1611-0060

 Mag. Andrej Šircelj

 minister za finance